b'\n_START_ARTICLE_\nGHB\n_START_PARAGRAPH_\nGHB (4-hidroksilbutano r\xc5\xabg\xc5\xa1tis, gama-hidroksilbutano r\xc5\xabg\xc5\xa1tis ir daug kit\xc5\xb3 pavadinim\xc5\xb3) \xe2\x80\x93 tai nat\xc5\xabraliai smegenyse susidaranti med\xc5\xbeiaga. Ji svarbi perduodant nervinius impulsus (neurotransmiteris)._NEWLINE__NEWLINE_Da\xc5\xbeniausiai vartojama natrio gamahidroksibutanoatas arba kalio gamahidroksibutanoatas. Savo i\xc5\xa1vaizda tai balta, kieta med\xc5\xbeiaga, gan gerai tirpstanti vandenyje.\n_START_SECTION_\nNaudojimas\n_START_PARAGRAPH_\nBuvo naudojamas kaip anestetikas ir nemigai gydyti, kaip migdomieji vaistai ar vaistai nuo alkoholizmo (tik iki u\xc5\xbedraudimo)._NEWLINE_D\xc4\x97l to, kad beveik beskonis, pigus, veikia staigiai ir patikimai gali b\xc5\xabti panaudotas u\xc5\xbemigdymui siekiant apipl\xc4\x97\xc5\xa1ti. Tai ir buvo pagrindinis argumentas \xc4\xafvedant draudim\xc4\x85 Lietuvoje._NEWLINE_Gatv\xc4\x97se parduodamas GHB da\xc5\xbenai b\xc5\xabna prastos kokybes, su likusia pradine gamybos med\xc5\xbeiaga 1,4-butandioliu. Nors \xc5\xa1iuo metu tai labai retai gatv\xc4\x97je sutinkama med\xc5\xbeiaga d\xc4\x97l to, kad ma\xc5\xbeai kuo i\xc5\xa1siskiria nuo alkoholini\xc5\xb3 g\xc4\x97rim\xc5\xb3 ma\xc5\xbeomis doz\xc4\x97mis, o didesn\xc4\x97s doz\xc4\x97s tiesiog sukelia gil\xc5\xb3 mieg\xc4\x85 ar kom\xc4\x85. Tol kol buvo legalus jo kartais buvo galima rasti.\n_START_SECTION_\nPoveikis\n_START_PARAGRAPH_\nPoveikis, ypa\xc4\x8d pavartojus GHB ma\xc5\xbeais ar vidutiniais kiekiais, labai primena didelio alkoholio kiekio poveik\xc4\xaf. Minimalus poveikio laikas 90 minu\xc4\x8di\xc5\xb3, did\xc5\xbeiausias \xe2\x80\x93 2,5 valandos. Pra\xc4\x97jus poveikiui liekam\xc5\xb3j\xc5\xb3 rei\xc5\xa1kini\xc5\xb3 b\xc5\xabna gerokai ma\xc5\xbeiau, nei po alkoholio vartojimo.\n_START_SECTION_\nPriklausomyb\xc4\x97\n_START_PARAGRAPH_\nSukelia psichologin\xc4\x99 priklausomyb\xc4\x99, o ilgai ir nuolat vartojant (kas 2\xe2\x80\x934 valandos kelias dienas) gali i\xc5\xa1sivystyti ir fizin\xc4\x97 priklausomyb\xc4\x97. Nebuvo atlikta joki\xc5\xb3 sisteming\xc5\xb3 GHB tyrim\xc5\xb3 su chroni\xc5\xa1kai vartojan\xc4\x8diais \xc5\xbemon\xc4\x97mis. Ta\xc4\x8diau bandymuose su laboratorin\xc4\x97mis \xc5\xbeiurk\xc4\x97mis n\xc4\x97ra pasteb\xc4\x97ta, kad GHB sukelt\xc5\xb3 negr\xc4\xaf\xc5\xbetamus pakitimus vidaus organuose, ir med\xc5\xbeiaga laikoma ma\xc5\xbeiau pavojinga, nei alkoholis ar tabakas.\n_START_SECTION_\nTeis\xc4\x97\n_START_PARAGRAPH_\nRemiantis Lietuvos Respublikos sveikatos apsaugos ministro 2003 m. baland\xc5\xbeio 23 d. \xc4\xafsakymu Nr. V-239 galima teigti, kad \xc4\xafstatymi\xc5\xa1kai tai niekuo nei\xc5\xa1skirtinis narkotikas, kurio numeris 236. U\xc5\xbe prekyb\xc4\x85 juo ar jo gamyb\xc4\x85 gresia tokia pat atsakomyb\xc4\x97, kaip ir u\xc5\xbe bet kok\xc4\xaf kit\xc4\x85 narkotik\xc4\x85.'